open-index/open-wikipedia-markdown huggingface dataset:
Opel

**Adam Opel AG** (**Opel**) je nemecký výrobca automobilov, ktorý v roku 1862 založil Adam Opel. Opel vyrába automobily od roku 1899 a akciovou spoločnosťou (Aktiengesellschaft) je od roku 1929. Spoločnosť sídli v Rüsselsheime v Hesensku v Nemecku. Jej modely sú preznačované a predávané v iných krajinách a iných kontinentoch, ako Vauxhall v Spojenom kráľovstve, Holden v Ázii a Austrálii a, predtým, Saturn v USA a Kanade.

V roku 2010 oznámil Opel, že mieni investovať okolo 11 miliárd eur do ďalších piatich rokov. Jedna miliarda z toho je záväzne určená na vývoj inovatívnych a palivovo úsporných motorov a prevodoviek.

## Dejiny

Dejiny dnes už medzinárodne známej automobilky začali v&nbsp;roku 1862, kedy sa Adam Opel, predtým výrobca bicyklov, rozhodol zahájiť výrobu vozidiel. V roku 1899 s Friedrichom Lutzmannom z Dessau v Nemecku a založil svoju prvú továreň, v ktorej všetko začalo. Veľkou mierou pomáhali i synovia Adama Opela.
V továrni nevydržali veľmi dlho a už v roku 1902 rozbehli výrobu automobilov v Darracq (Francúzsko).

V roku 1902 uviedol Opel na automobilový trh svoje prvé vozidlo – model Opel 10/12 PS. Opel sa držal na vyšších priečkach v predajnosti veľmi dlho a to aj napriek ťažkej dobe. Pre ľudí bol tento automobil nielen obyčajný sen, ale aj realita. Ľuďom veľmi imponoval fakt, že autá tejto značky boli na svoju dobu veľmi luxusné za prijateľnú cenu. Bola to najpredávanejšia značka v Nemecku.

V roku 1929 sa spojili so spoločnosťou General Motors Corporation (GM). K tomuto rozhodnutiu dospeli bratia Opelovci potom, čo sa automobilka po 1. svetovej vojne dostala do menšej krízy. Pohroma bola prekonaná a Opel sa mohol rozvíjať.

V roku 2009 sa materská spoločnosť americký General Motors dostal na pokraj bankrotu a preto sa Nemecká vláda dohodla na prevzatie Opla s konzorciom kanadsko-rakúskeho výrobcu autodielov Magna International, ruskej banky Sberbank a ruského výrobca nákladných áut GAZ. Nakoniec však automobilka predaná nebola a zostala majetkom koncernu General Motors.

V roku 2017 automobilku Opel a Vauxhall odkúpil koncern PSA Peugeot Citroen a  banka BNP Paribas. PSA sa tak stalo druhým najvačším predajcom automobilov v Európe. Koncern GM zároveň získal možnosť nákupu 4,9% akcií koncernu PSA.

## Modely
### Súčasné modely
#### Osobné automobily

#### Úžitkové automobily

#### OPC modely

Opel vyrába vysokovýkonné varianty svojich automobilov pomocou dcérskej spoločnosti OPC GmbH. 

### Staršie modely
* Ascona
* Calibra
* Commodore
* Frontera
* GT
* Kadett
* Kapitän
* Manta
* Monza
* Olympia
* Omega
* Rekord
* Senator
* Sintra
* Speedster
* Vectra

## Referencie

## Iné projekty

## Externé odkazy
*Opel International oficiálna

## Zdroj


Kategória:Nemecké automobilky
Kategória:Organizácie založené v 1862
Kategória:Groupe PSA
Kategória:Výrobcovia nákladných automobilov
Kategória:Výrobcovia bicyklov
Kategória:Výrobcovia motocyklov
Avesta

**Avesta** je kánon posvätných spisov zoroastrizmu. Obsahuje žánrovo rozmanitý materiál rozličného pôvodu, hlavne liturgické texty a Zaratuštrovu náuku. Najstarší dochovaný rukopis Avesty pochádza z 13. storočia po Kr., kodifikovaná bola zrejme už v sásanovskom období (3.-7. stor. po Kr.), jej obsah bol však dlhú dobu tradovaný ústne a je omnoho starší: najstaršie sú zrejme Zaratuštrove *gáthy*, ktoré pochádzajú asi z 10. storočia pred Kr. 

Zo zhrnutí Avesty v neskorších spisoch možno usudzovať, že sa nám zachovala asi len štvrtina pôvodného materiálu, zvyšok sa zrejme stratil počas islamských perzekúcií. Pretrvali hlavne liturgické texty, ktoré sa dodnes používajú pri zoroastrovskom kulte.

Avesta sa skladá z týchto spisov:
* **Jasna** („Obeť“) je najdôležitejší spis Avesty, má 72 kapitol. Medzi jej najstaršie časti (napísané v tzv. gáthskom dialekte) patria: 
** *gáthy* - hymny, ktoré údajne zložil sám Zaratuštra (kap. 28-34, 43-46, 47-50, 51, 53)
** *Jasna Haptanhaiti* - „Jasna siedmich kapitol“ (kap. 35-41)
** modlitby *Jenhé Hátam, Ašem Vohu, Jatha Ahú Vairjó* (kap. 27)
Pri každodennom obrade posväcovania ohňa v chráme musí kňaz odrecitovať celú Jasnu, čo trvá asi 2-3 hodiny.
:Zvyšné časti Avesty sú napísané v avestčine:
* **Jašt** - hymny na božstvá, niektoré predzoroastrovské (Jašt 10 na Mitru)
* **Visprat** - obsahuje kratšie kultické modlitby
* **Vendidát** - obsahuje mytologické texty (o stvorení sveta a kráľovi Jima v zlatom veku), pravidlá očisťovania a odhánania démonov.
* medzi ďalšie texty Avesty patria napr.:
** **Chorda Avesta** - zbierka každodenných modlitieb pre laikov
** **Njájišn**, **Gáh** - litánie, modlitby

## Bibliografia
Gherardo Gnoli. „Avesta“. In: Lindsay Jones (ed. in chief), *[[Encyclopedia of Religion|Encyclopedia of Religion Second Edition]]*, vol. 2, s. 708-710.

Kategória:Zoroastrizmus
Kategória:Literatúra v perzskom jazyku
Optimát

**Optimát** () alebo zriedkavo **bonus** (množné číslo **boni**) bol príslušník konzervatívnej politickej frakcie šľachticov a senátorov v období rímskej republiky.

Príslušníkmi tejto vrstvy boli predovšetkým členovia senátorských rodín a ďalších bohatých rodín, ktorých majetok tvorila predovšetkým pôda. Preto v politických a hospodárskych bojoch v 2. a 1. storočí pred Kr. bojovali proti (pre)rozdeľovaniu pôdy medzi chudobnejších a nemajetných občanov Ríma (bratia Gracchovci, M. Livius Drusus).

Jedným z najvýznamnejších predstaviteľov optimátov bol Lucius Cornelius Sulla, ktorý v roku 83 pred Kr. nastolil osobnú diktatúru a tvrdo bojoval proti populárom, ktorých predstavoval konzul Gaius Marius.

Kategória:Staroveký Rím
Tennessee (trieda lodí)

**Trieda Tennessee** bola trieda bojových lodí Spojených štátov amerických. Vo vyhrotenej situácii po prvej svetovej vojne, keď víťazné mocnosti potrestali Ústredné mocnosti a vymohli si vysoké reparácie sa novovzniknutá veľmoc Japonsko cítilo byť ukrátené, pretože sa mu neušli očakávané územia na ázijskom kontinente sa rozhodlo vyzbrojiť svoje námorníctvo novými bojovými loďami zodpovedajúcimi najnovším štandardom (dokončená trieda Fuso, spúšťaná trieda Ise a rozostavaná trieda Nagato) v očakávaní nových výbojov v Číne (Kórei) podľa vzoru Rusko-japonskej vojny v roku 1905. Ako reakcia na toto zbrojenie vznikla myšlienka, postaviť triedu Nevada a Pennsylvania, New Mexico a *Tennessee*. 

Konštrukčne vychádzala práve z triedy Nevada. Nadviazala na štandardné bojové lode medzivojnového obdobia, a to od triedy Nevada, cez triedy Pennsylvania, New Mexico, *Tennessee* až po triedu Colorado.

Boli postavené dve jednotky:
* USS Tennessee
* USS California

V súlade so zaužívanými postupmi boli jednotky triedy pomenované po štátoch USA, Tennessee a Kalifornia.

Trieda mala jednotky s výtlakom 32 300 ton. Hlavná výzbroj pozostávala z kalibru 356 mm, a to v štyroch vežiach, každá s troma hlavňami. Sekundárna výzbroj pozostávala z 14 diel kalibru 127 mm, umiestnených v kazematách po bokoch lodí. Vtedy štandardne používané kazematy, sa neskôr ukázali ako krok späť, pretože výzbroj v nich bola použiteľná len na pokojnom mori. Toto pomocné delostrelectvo bolo demontované až počas II. sv. vojny a nahradené ôsmimi dvojhlavňovými vežami kalibru 127 mm počas opráv a rekonštrukcie spôsobenej náletom na Pearl Harbor, kde boli obe jednotky triedy Tennessee poškodené. Vtedy boli takisto odstránené oba stožiare trubkovej konštrukcie, komíny boli zlúčené do jedného, mohutnejšieho a prestavaná kotolňa a strojovňa. Zosilnené bolo pancierovanie podvodných častí trupu, a zosilnené protilietadlové delostrelectvo malého kalibru.

## Referencie

## Pozri aj
* Zoznam tried bojových lodí

## Iné projekty

## Externé odkazy
* Stánka o lodi Tennessee 
* Stánka o lodi California 


Tennessee
Trlenský potok

**Trlenský potok** je potok v dolnom Liptove, na území okresu Ružomberok. Je to ľavostranný prítok Revúcej, meria 4 km a je tokom IV. rádu. Preteká výhradne katastrálnym územím mesta Ružomberok.

Pramení vo Veľkej Fatre, v podcelku Šiprúň, na severovýchodnom svahu Šiprúňa (1 461,3 m n. m.) v nadmorskej výške približne 950 m n. m. Od prameňa tečie najprv severovýchodným smerom, zľava priberá prítok spod sedla Pod Vtáčnikom a stáča sa na juhovýchod, pričom preteká Trlenskou dolinou. Následne pokračuje na krátkom úseku na východ, opäť z ľavej strany priberá prítok od Vlkolínca a znovu pokračuje juhovýchodným smerom. Z pravej strany ďalej priberá prítok z lokality Ostrov a preteká bralnatým úsekom doliny najprv na pravom brehu (tzv. Vlčia skala), potom i na ľavom brehu (Dogerské skaly). Napokon tečie osadou Jazierce, kde sa v nadmorskej výške cca 530 m n. m. vlieva do Revúcej.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v okrese Ružomberok
Ženské ohanbie

[náhľad|Rôzne druhy ženského ohanbia, niektoré s prírodným [pubické ochlpenie|pubickým ochlpením]]
**Ženské ohanbie** (iné názvy: **ženské pudendum**, **vulva**, staršie nepresne **lono**; lat. *pudendum femininum*) je súhrnné označenie pre ženské vonkajšie primárne pohlavné orgány. 

V užšom zmysle je tvorené len veľkými a malými pyskami ohanbia a dráždcom, v širšom zmysle je tvorené aj vrchom ohanbia, predsieňou pošvy, malými a veľkými predsieňovými žliazkami a hľuzou predsiene.

Vrch ohanbia (*mons pubis*, *mons veneris*), hovorovo Venušin pahorok, je kožná vyvýšenina, nadvihnutá vrstvou tukového tkaniva, umiestnená pred sponou lonových kostí. Smerom dozadu prechádza do veľkých pyskov ohanbia (*labia majora pudendi*). Vrch ohanbia a veľké pysky ohanbia sú kryté chlpmi pubického ochlpenia (*pubes*), ktoré u dospelých žien končí ostrou hranicou nad lonovou sponou, ale distálne môže zasahovať až na stehná. 

Veľké pysky ohanbia sú kožné valy, podkladom ktorých je prevažne tukové tkanivo. Medzi sebou uzatvárajú štrbinu ohanbia (*rima pudendi*). Vzadu prechádzajú plynule do hrádze (perinaeum). 

Malé pysky ohanbia (*labia minora pudendi*) sú pomerne tenké kožné valy, ktorých silne pigmentovaná koža má charakter sliznice. Podkladom malých pyskov je väzivo, ktoré neobsahuje tukové bunky. Sú uložené v štrbine ohanbia a väčšinou sú ukryté medzi veľkými pyskami. V ich veľkosti a tvare je značná variabilita, najmä v dôsledku etnicity osoby. Smerom dopredu smerujú k draždcu a vytvárajú predkožku (*preputium clitoridis*) a uzdičku (*frenulum clitoridis*). Smerom dozadu prechádzajú do veľkých pyskov ohanbia. 

Medzi malými pyskami ohanbia je otvor nazývaný predsieň pošvy (*vestibulum vaginae*), do ktorej sa otvára pošva a pred ňou močová rúra. V sliznici predsiene sú početné malé predsieňové žliazky (*glandulae vestibulares minores*), ktoré produkujú hlien a udržujú stálu vlhkosť vulvy (predsiene). Pri báze malých pyskov ohanbia je uložená dlhá hľuza predsiene (*bulbus vestibuli*), ktorá je tvorená spleťou žíl. Za hľuzou predsiene je uložená párová veľká predsieňová žľaza (*glanula vestibularis major*), ktorej vývod ústi do predsiene pošvy. Produkuje hlienovitý sekrét, ktorý zvlhčuje vstup do vagíny pri vzrušení.

Kategória:Anatómia
Kategória:Rozmnožovacia sústava
Einsteinov-Szilárdov list

**Einsteinov-Szilárdov list** bol list podpísaný Albertom Einsteinom, ktorý 11. októbra 1939 odovzdal Alexander Sachs prezidentovi Franklinovi D. Rooseveltovi. List upozorňoval prezidenta Spojených štátov amerických na možnú hrozbu zo strany nacistického Nemecka, ak by sa jeho vedcom podarilo vyrobiť atómové zbrane.

Hoci list podpísal Albert Einstein, väčšiu časť z neho napísal Leó Szilárd spolu so svojimi kolegami Edwardom Tellerom a Eugenom Wignerom. List odštartoval politickú a finančnú podporu na uskutočnenie kontrolovanej reťazovej reakcie, ako aj na zhotovenie atómových zbraní v USA.

## Predohra
V júli 1939 sa Eugene Wigner a Leó Szilárd stretli na Long Islande s Albertom Einsteinom, ktorý bol v tom čase najznámejším vedcom v USA. Szilárd a Wigner informovali Einsteina o reťazovej reakcii a o možnosti využitia uránu na vojenské účely. Informácie na Einsteina zapôsobili a dohodli sa, že napíšu list prezidentovi Rooseveltovi. Leo Szilárd sa teda stretol so Sachsom a spolu vypracovali koncept listu.

Dňa 2. augusta 1939 prišiel Szilárd znovu za Einsteinom, tentokrát ho však namiesto Wignera sprevádzal Edward Teller. Szilárd prečítal text napísaného listu, po krátkej porade ho upravili a na písacom stroji napísali konečnú verziu, ktorú Einstein podpísal. List odoslali ešte v ten istý deň, do rúk prezidenta sa však dostal až 11. októbra 1939 prostredníctvom jeho blízkeho priateľa a neoficiálneho radcu Alexandra Sachsa. V tom čase už v Európe vyše mesiaca trvala druhá svetová vojna. Roosevelt odpovedal Einsteinovi 19. októbra v krátkom liste, v ktorom sa mu poďakoval za vyslovené informácie.

Roosevelt po vypočutí listu, ktorý mu Sachs prečítal, dal príkaz na vytvorenie Uránového výboru pod vedením Lymana Briggsa. Výbor sa prvýkrát stretol 21. októbra a udelil prvý 6&nbsp;000 dolárový grant na výskumné účely. Neskôr celý výskum prerástol do Projektu Manhattan, ktorého výsledkom boli aj atómové bomby zhodené na Hirošimu a Nagasaki.

## Iné projekty

## Zdroje
* Iojryš, A.I., Morochov, I.D., Ivanov, S.K.: *A bomba.* Nakladatelství Svoboda, Praha, 1984, 389 s.
* Einstein's Letter to President Roosevelt - 1939 (anglicky)

Kategória:Projekt Manhattan
Tone (ťažký krížnik)

**Tone** (jap.:艦歴) bol prvá jednotka ťažkých krížnikov triedy Tone japonského imperiálneho loďstva. Jednotka bola pomenovaná bola po rieke regióne Kantó. Mala jednu sesterskú loď: Chikuma. 

## Stavba
Kýl lode bol položený 1. decembra 1934 v lodeniciach Mitsubishi v Nagasaki. Spustenia na vodu sa dočkala 21. novembra 1937, a námorníctvo si ju prevzala do služby 20. novembra 1938.

## Pohon a pancierovanie
Pohon zabezpečovalo 8 kotlov, ktoré poháňali 4 turbíny a výsledný výkon bol až 152 000 ks. Maximálna rýchlosť lode bola 35 u.. Lodné skrutky boli štyri.

Bočný pancierový pás, 145 mm, sa smerom dole zužoval na 55 mm. Paluba bola chránená pancierom o hrúbke 31-65 mm. Veže hlavného kalibru 25 mm, barbety a veliteľská veža až 40-90 mm. Muničné sklady mali pancier hrúbky až 127 mm. Podhladinová časť mala vodotesné oddiely (bulges).

## Výzbroj

Hlavná výzbroj pozostávala z ôsmich diel kalibru 203 mm (8"/50 cal) v štyroch dvojhlavňových vežiach. Pomocnú výzbroj tvorilo osem diel kalibru 127 mm uložených v štyroch dvojhlavňových vežiach. Proti lietadlám bolo nainštalovaných 12 kanónov kalibru 25 mm. Jednotka mala dvanásť torpédometov kalibru 610 mm. Počas svojej služby bola doplnená radarom 21Go (marec 1943) a dopĺňala sa protiliedadlovú výzbroj (20x25 mm), neskôr (júl 1943) 57x25 mm a radary 13Go a dva 22Go. Vo februári 1945 už mala loď úctyhodnú protilietadlovú ochranu pozostávajúcu z 62x25 mm (12x3, 4x2, 18x1) a pribudol tretí radar 22Go namiesto 21Go.

Dva katapult sa nachádzali v zadnej časti lode. Loď mohla niesť osem hydroplány, avšak nosila len päť, Aichi E13A neskôr Nakajima E8N.

## Služba
Jednotky Tone a Chikuma slúžili spolu až do potopenia Chikumi.

### Bojové nasadenie
Bola súčasťou flotily, ktorá 7. decembra 1941 vyslala svoje lietadlá proti Pearl Harboru. Dňa 9. marca 1944 potopila Tone britský parník Behar v Indickom oceáne. Posádka sa potom dopustila vojnového zločinu, keď bolo na palube Tone zavraždených medzi 60 a 80 civilistami. Po vojne bola dňa 20. novembra 1945 Tone vyškrtnutá zo zoznamu lodí japonského námorníctva a zošrotovaná v Kure. Vyzvihnutá a zošrotovaná bola v rokoch 1947–1948.

## Externé odkazy
Stránka o ťažkom krížniku Tone 

Kategória:Trieda Tone
Kategória:Japonské ťažké krížniky
Kategória:Útok na Pearl Harbor
San Miguel de Tucumán

**San Miguel de Tucumán** (často skrátene nazývané ako **Tucumán**) je hlavné mesto najmenšej argentínskej provincie Tucumán. Je súčasne sídlom departmentu Capital. Pri sčítaní ľudu v roku 2010 malo mesto 548 866 obyvateľov. V metropolitnej oblasti nazývanej Gran San Miguel de Tucumán žije až 883 600 ľudí. Patrí tak medzi najväčšie argentínske mestá. Mesto bolo založené v roku 1565. San Miguel de Tucumán je vzdialené približne 1 311 km od hlavného mesta Argentíny Buenos Aires.

## Pôvod názvu
Pôvod názvu Tucumán je sporný. Podľa jednej verzie názov pochádza údajne z kečuánskeho slova Yucuman *("Miesto, kde pramenia rieky")*. Iné vysvetlenie vychádza z ešte dávnejších čias, spred invázie Inkov na toto územie. Názov by mal pochádzať z mena náčelníka pôvodného kmeňa Diaguitov Tukumu *(Tukma nao = Tukmov ľud)*. Tretia verzia je, že názov pochádza od pôvodných obyvateľov kmeňa *Lule*, ktorí tiež žili na tomto území a pomenovali zem podľa chrobáka *Tuku-Tuku*.

Názvom San Miguel je mienený archanjel Michal.

## Osobnosti mesta
* César Pelli, (* 1926), architekt

## Referencie

## Iné projekty

## Externé odkazy
* Stránka mesta

Kategória:Mestá v provincii Tucumán
Tone (trieda lodí)

**Trieda Tone** bola trieda ťažkých krížnikov Japonska, ktoré boli stavané po triede Mogami. Už po vypovedaní Washingtonskej zmluvy (29. december 1934) a nepodpísaní druhej Londýnskej konferencie. 

Táto trieda bola stavaná už nad limitmi Londýnskej konferencie navyše bola deklarovaná ako trieda ľahkých krížnikov. Išlo o koncepciu, ktorá nebola použitá v žiadnom inom námorníctve. Prirovnať by sa snáď dali k triede bojových lodí Nelson. Mimoriadne na nej bolo, podobne ako triedy bojových lodí Nelson, umiestnenie delostrelectva hlavného kalibru v prednej časti lode, pred mostíkom. S ohľadom na veľkosť Tichého a Indického oceánu a využitia letectva bola požiadavka až na osem lietadiel (hydroplánov) na palube, ktoré boli umiestnené v zadnej časti lode.

Delostrelectvo hlavného kalibru malo mať pôvodne kaliber 155 mm (po štyri trojhlavňové veže), avšak po vypovedaní Washingtonskej zmluvy a nepodpísaní druhej Londýnskej konferencie bolo rozhodnuté namontovať 203 mm delá. Umiestnené boli v štyroch dvojhlavňových vežiach.

Trieda mala dve jednotky:
* Tone
* Čikuma

Trieda Tone bola hodnotená ako jedna z najlepších v Japonskom námorníctve.

## Iné projekty
.


Tone
El Negrillar

**El Negrillar** je názov skupiny troskových kužeľov a lávových prúdov prevažne andezitového zloženia, nachádzajúca sa v severnej časti Čile v regióne Antofagasta, asi 20&nbsp;km severne od stratovulkánu Socompa. O jeho aktivite nie je žiaden historický záznam.

## Externé odkazy
* www.volcano.si.edu  - vulkanický komplex El Negrillar na Global Volcanism Program 

Kategória:Sopky Čile
Kategória:Troskové kužele
Lyman Briggs

**Lyman James Briggs** (* 7. máj 1874, Assyria, Michigan, USA† 25. marec 1963) bol americký fyzik a pedológ. V rokoch 1933 až 1945 bol riaditeľom amerického Úradu pre normalizáciu. Predsedal aj tajnému Uránovému výboru, ktorý neskôr prerástol do Projektu Manhattan a do skonštruovania atómových zbraní.

## Život
Lyman Briggs ukončil štúdium fyziky v roku 1895 na University of Michigan. Na jeseň v roku 1895 nastúpil na doktorantské štúdium fyziky na Johns Hopkins University. Jeho prvým zamestnaním bolo miesto na Úrade pôd pri Ministerstve poľnohospodárstva USA. Pri svojich výskumoch sa zameriaval na retenciu vody v pôde a stal sa jedným zo spoluzakladateľov nového vedného oboru, pôdnej fyziky. 

V roku 1917 bol na základe mobilizácie prebiehajúcej z dôvodu prvej svetovej vojny zamestnaný v Ústave pre normalizáciu pri Ministerstve obchodu. V roku 1933 sa stal v poradí tretím riaditeľom ústavu a v októbri roku 1939 ho prezident Franklin D. Roosevelt požiadal, aby vytvoril tajný Uránový výbor. Úlohou Uránového výboru bolo zistiť, či je možné získať energiu zo štiepenia uránu. Až do roku 1941 prebiehali výskumy pod záštitou Úradu pre normalizáciu, kde boli skúmané najmä metódy separácie a čistenia izotopov uránu. 

Lyman Briggs zomrel vo veku 88 rokov.

## Referencie


## Iné projekty

## Externé odkazy
*Lyman Briggs College of Science at Michigan State
*Lyman James Briggs, namesake of Lyman Briggs College of Science
*The Lyman Briggs Sundial
*The Earth Inductor Compass
*NIST Proves It: The Ball Does Curve
*Introduction—The Bat Missile Exhibit, NIST Virtual Museum 
* Information from NIST
*Biography (by a grandson)
*Annotated bibliography for Lyman Briggs from the Alsos Digital Library for Nuclear Issues 
*National Academy of Sciences Biographical Memoir

Kategória:Fyzici USA
Kategória:Pedológovia USA
Kategória:Osobnosti z Michiganu
Pular

**Pular** je názov vulkanického chrbta, tvoreného stratovulkánom *Pular* (severovýchodný okraj - 6&nbsp;233&nbsp;m) a dvoma troskovými kužeľmi *Pajonales* (juhozápadný okraj - 5&nbsp;732, resp. 5&nbsp;958&nbsp;m), nachádzajúceho sa v severnej časti Čile, asi 15&nbsp;km západne od argentínskej hranice. Vek komplexu sa odhaduje na pleistocén, no niektoré časti vulkanickej stavby sú pravdepodobne holocénneho veku (troskové kužele Pajonales sú najmladšie sopečné útvary komplexu). V roku 1990 bola reportovaná menšia explozívna erupcia z okolia komplexu Pular, no nepodarilo sa presne lokalizovať jej centrum.

## Iné projekty

## Externé odkazy
* www.volcano.si.edu - stratovulkanický komplex Pular na Global Volcanism Program 

Kategória:Sopky Čile
Kategória:Stratovulkány
Tone

**Tone** môže byť:
*rieka v Anglicku, pozri Tone (rieka, Anglicko)
*rieka v Japonsku, pozri Tone (rieka, Japonsko)
*sídlo v Japonsku, pozri Tone (Ibaraki)
*okres v Japonsku, pozri Tone (okres)
*planérka, pozri 1266 Tone
*loď:
**Tone (ťažký krížnik)
**Tone (trieda lodí)
*osoba:
** Theobald Wolfe Tone (1763 – 1798), írsky republikán
** Tone Loc (born 1966), americký hip-hopový umelec a herec
** Tone Tone, americký hip-hopový umelec
** Franchot Tone, americký herec
** Tony "Tone" Eveready, americká pornohviezda
*hudobná skupina v 70. rokoch na čele s Davidom Sansciousom, pozri Tone (hudobná skupina)
French Open 2007

**[[French Open]] 2007** je grandslamový tenisový turnaj, ktorý sa konal od 27. mája do 10. júna 2007 v Paríži na antukových dvorcoch Rolanda Garossa. Hlavné rozlosovanie dvojhier a štvorhier sa uskutočnilo v piatok 25. mája 2007. Víťazmi dvojhier sa po tretíkrát po sebe stali Justine Heninová a Rafael Nadal.

## Seniori
### Dvojhra mužov

** [[Rafael Nadal]]** vs.  Roger Federer **6-3 4-6 6-3 6-4**

### Dvojhra žien

** [[Justine Heninová]]** vs.  Ana Ivanovićová **6-1 6-2**

### Štvorhra mužov

** [[Mark Knowles]] /  [[Daniel Nestor]]** vs.  Pavel Vízner /  Lukáš Dlouhý  **2-6 6-3 6-4**

### Štvorhra žien

** [[Mara Santangelová]] /  [[Alicia Moliková]]** vs.  Katarina Srebotniková /  Ai Sugiyamová  **7-6<sup>5</sup> 6-4**

### Zmiešaná štvorhra

** [[Nathalie Dechyová]] /  [[Andy Ram]]** vs.  Katarina Srebotniková /  Nenad Zimonjić  **7-5 6-3**

## Juniori
### Chlapčenská dvojhra
 **[[Vladimir Ignatic]]** vs.  Greg Jones 6-3, 6-4

### Dievčenská dvojha
 **[[Alizé Cornetová]]** vs.  Mariana Duqueová Mariñová 4-6, 6-1, 6-0

### Chlapčenská štvorhra
 **[[Thomas Fabbiano]]** /  **[[Andrej Karačenia]]** vs.  Kellen Damico /  Jonathan Eysseric 6-4, 6-0

### Diečenská štvorhra
 **[[Xenia Milevskaja]]** /  **[[Urszula Radwańská]]** &nbsp;vs.&nbsp; Sorana Cirsteová /  Alexa Glatchová 6-1, 6-4

## Veteráni
### Štvorhra veteránov do 45 rokov
 **[[Arnaud Boetsch]]** /  **[[Guy Forget]]** vs.  Henri Leconte /  Cédric Pioline 6-3, 3-6, 1-0(14)

### Štvorhra veteránov nad 45 rokov
 **[[Anders Järryd]]** /  **[[John McEnroe]]** vs.  John Fitzgerald /  Guillermo Vilas 6-1, 6-2

## Vozíčkari
### Mužská dvojhra
 **[[Shingo Kunieda]]** vs.  Robin Ammerlaan 6-3, 6-4

### Ženská dvojhra
 **[[Esther Vergeerová]]** vs.  Florence Gravellierová 6-3, 5-7, 6-2

### Mužská štvorhra
 **[[Stephane Houdet]]** /  **[[Michael Jeremiasz]]** def.  Šingo Kunieda /  Satoši Saida 7-6(4), 6-1

### Ženská štvorhra
 **[[Maaike Smitová]]** /  **[[Esther Vergeerová]]** def.  Florence Gravellierová /  Mie Yaosová 6-1, 6-4

## Nasadenie
Nižšie je zoznam nasadených hráčov. V zátvorkách je kolo, v ktorom vypadli.
### Nasadenie mužskej dvojhry

### Nasadenie ženskej dvojhry

## Referencie

## Iné projekty
.


Kategória:French Open
Kategória:Tenis v 2007
Ženská dvojhra na French Open 2007

Súťaže sa zúčastnilo 128 hráčov, z toho 32 nasadených, 12 kvalifikantiek, 8 hráčok s divokou kartou a 2 náhradníčky. Víťazkou sa po tretíkrát po sebe stala Justine Heninová, ktorá vo finále porazila Anu Ivanovićovú 6–1 6–2.

## Nasadenie hráčok

# **[[Justine Heninová]] (Víťazka)**
# Maria Šarapovová *(Semifinále)
# [[Svetlana Alexandrovna Kuznecovová|Svetlana Kuznecovová]] *(Štvrťfinále)
# Jelena Jankovićová *(Semifinále)
# [[Amélie Mauresmová]] *(Tretie kolo)
# Nicole Vaidišová (*Štvrťfinále)
# [[Ana Ivanovićová]] *(Finále)
# Serena Williamsová *(Štvrťfinále)
# [[Anna Džamalovna Čakvetadzeová|Anna Čakvetadzeová]] *(Štvrťfinále)
# Dinara Safinová *(Štvrté kolo)
# [[Nadežda Viktorovna Petrovová|Nadia Petrovová]] *(Prvé kolo)
# Daniela Hantuchová *(Tretie kolo)
# [[Jelena Viačeslavovna Dementievová|Jelena Dementievová]] *(Tretie kolo)
# Patty Schnyderová *(Štvrté kolo)
# [[Šachar Peerová]] *(Štvrté kolo)
# Li Na *(Tretie kolo)

<ol start="17">
<li> [[Katarina Srebotniková]] *(Tretie kolo)
 Marion Bartoliová *(Štvrté kolo)
<li> [[Tathiana Garbinová]] *(Štvrté kolo)
 Sybille Bammerová *(Štvrté kolo)
<li> [[Ai Sugijamová]] *(Tretie kolo)
 Aľona Bondarenková *(Druhé kolo)
<li> [[Francesca Schiavoneová]] *(Tretie kolo)
 Anabel Medinová Garriguesová *(Štvrté kolo)
<li> [[Lucie Šafářová]] *(Štvrté kolo)
 Venus Williamsová *(Tretie kolo)
<li> [[Samantha Stosurová]] *(Tretie kolo)
 Mara Santangelová *(Tretie kolo)
<li> [[Gisela Dulková]] *(Druhé kolo)
 Julija Vakulenková *(Prvé kolo)
<li> [[Séverine Bremondová]] *(Prvé kolo)
 Martina Müllerová ''(Druhé kolo)


## Pavúk

### Finálová fáza

### Horná polovica

#### 1. sekcia

#### 2. sekcia

#### 3. sekcia

#### 4. sekcia

### Dolná polovica

#### 5. sekcia

#### 6. sekcia

#### 7. sekcia

#### 8. sekcia

## Referencie

*

## Externé odkazy
* 

Kategória:French Open 2007
Vulva

**Vulva** (lat. volva/vulva = "lono") môže byť:
*v užšom zmysle: štrbinovitý otvor pri živočíšnej a ženskej vagíne – čiže predsieň pošvy resp. u cicavcov a človeka v širšom zmysle aj štrbina pošvy
*v širšom zmysle: samičie vonkajšie pohlavné orgány cicavcov, pozri ženské ohanbie (u človeka) a vulva (cicavce) (u ostatných cicavcov)
3DO

**3DO** bola firma zaoberajúca sa vývojom počitačových technologií a vývojom počítačových hier.

## Dejiny
Firma 3DO bola založená v roku 1991 Tripom Hawkinsom v spojenectve so siedmimi daľšími organizaciami s pôvodným cielom vytvoriť herný systém, ktorý funguje na CD-čkach. V roku 1993 vytvorila svoju prvú konzolu - The 3DO Console, ktorá ale nebola príliš uspešná. V roku 1995 bola prekonaná konzolou Playstation od firmy Sony. Licencia na 3DO console bola predaná a firma skončila s vyvíjanim konzol a začala vyvíjať hry na Playstation a PC.

Kategória:Podniky v USA
Muezín

[náhľad|[Jean-Léon Gérôme: *Un Muezzin Appelant du Haut du Minaret les Fidèles à la Prière* (1879)]]
**Muezín** (z ) je služobník mešity, ktorý z minaretu zvoláva moslimov v piatok na verejnú bohoslužbu a päťkrát denne ku každodennej modlitbe (salát). Muezínovo volanie sa nazýva azán.

Prvého muezína vybral prorok Mohamed osobne, stal sa ním prepustený etiópsky otrok Bilál ibn Ribáh. V minulosti sa za muezínov často ustanovovali slepci. Dnes sa volanie muezína z praktických dôvodov zosilňuje ampliónom alebo nahrádza zvukovým záznamom.

## Referencie

## Iné projekty

## Externé odkazy
* Zvukové ukážky azánu

Kategória:Islam
Diazóniová soľ

**Diazóniové soli** alebo **diazóniové zlúčeniny** sú látky, ktoré obsahujú funkčnú skupinu -**N<sub>2</sub><sup>+</sup> X<sup>-</sup>**, kde X- je anorganický anión, naviazanú na alkylový alebo arylový zvyšok R. Sú veľmi dôležitým medziproduktom pri výrobe organických farbív - napríklad metyloranže.

## Syntéza
Diazóniové soli sa vyrábajú reakciou aromatických amínov, napr. anilínu, s dusitanom sodným NaNO2 v prítomnosti minerálnej kyseliny pri teplotách do 10°C:

:R-NH2 + NaNO2 + HCl → **R-N<sub>2</sub><sup>+</sup>Cl<sup>-</sup>** + NaOH + H2O
:R-NH2 + NaNO2 + H2SO4 → **R-N<sub>2</sub><sup>+</sup> HSO<sub>4</sub><sup>-</sup>** + NaOH + H2O
:R-NH2 + NaNO2 + HBF4 → **R-N<sub>2</sub><sup>+</sup> BF<sub>4</sub><sup>-</sup>** + NaOH + H2O

## Reakcie
### Sandmeyerove reakcie
Sú to eliminačné reakcie s radikálovým mechanizmom, pri ktorých z diazóniových solí vznikajú alkylhalogenidy, prípadne alkylkyanidy a alkylrodanidy. Ako katalyzátor sa používa meďná soľ príslušného halogénu.

### Kopulačné reakcie
Kopulačné reakcie sú reakcie, pri ktorých vznikajú diazozlúčeniny s charakteristickou vnútromolekulovou väzbou **-N=N-**. Produkty sú veľmi farebné látky, používajú sa ako farbivá a ako indikátory pH roztokov. Výrobu *p*-hydroxyazobenzénu zobrazuje rovnica:

Kategória:Organické zlúčeniny dusíka
Kategória:Funkčné skupiny
Suuret suomalaiset

**Suuret suomalaiset** (doslova *Veľkí Fíni*) bola súťaž, ktorá prebehla vo Fínsku v decembri 2004. Diváci a poslucháči YLE v nej vyberali 100 najväčších Fínov. Zo súťaže vyšiel víťazne fínsky národný hrdina a jeden zo zakladateľov Fínska, maršal Mannerheim.

## Výsledky
[thumb|120px|[Carl Gustaf Emil Mannerheim]]
[thumb|120px|[Risto Heikki Ryti|Risto Ryti]]
[thumb|120px|[Urho Kekkonen]]
[thumb|120px|[Adolf Erik Ehrnrooth|Adolf Ehrnrooth]]
[thumb|120px|[Tarja Halonenová]]
[thumb|120px|[Arvo Henrik Ylppö|Arvo Ylppö]]
[thumb|120px|[Mikael Olai Agricola|Mikael Agricola]]
[thumb|120px|[Jean Sibelius]]
[thumb|120px|[Aleksis Kivi]]
[thumb|120px|[Elias Lönnrot]]

# Carl Gustaf Mannerheim (104 244 hlasov)
# Risto Ryti (80 790 hlasov)
# Urho Kekkonen (57 456 hlasov)
# Adolf Ehrnrooth (27 477 hlasov)
# Tarja Halonenová (26 536 hlasov)
# Arvo Ylppö (22 136 hlasov)
# Mikael Agricola (15 974 hlasov)
# Jean Sibelius (15 397 hlasov)
# Aleksis Kivi (7 622 hlasov)
# Elias Lönnrot (6 099 hlasov)
# Matti Nykänen 
# Väinö Myllyrinne 
# Ville Valo
# Lalli
# Väinö Linna 
# Linus Torvalds
# Pertti "Spede" Pasanen
# Pentti Linkola
# Tove Janssonová
# Veikko Hursti
# Paavo Nurmi
# Minna Canth
# Juho Kusti Paasikivi
# Johan Vilhelm Snellman
# Hertta Kuusinen
# Arto Saari
# Miina Sillanpää
# Väinö Tanner
# Lucina Hagman
# Cristfried Ganander
# Mika Waltari
# Mika Häkkinen
# Alvar Aalto
# Eugen Schauman
# Tapio Rautavaara
# Eino Leino
# Jaakko Pöyry
# Otto Ville Kuusinen
# Juice Leskinen
# Anders Chydenius
# Uno Cygnaeus
# Jari Litmanen
# Katri Helena Kalaoja
# Fanni Luukkonen
# Anneli Jäätteenmäki
# Karl Fazer
# Kaarlo Juho Ståhlberg
# Mauno Koivisto
# Helene Schjerfbeck
# Reino Helismaa
# Jorma Ollila
# Lauri Törni
# Georg Henrik von Wright
# Arndt Pekurinen
# Tauno Palo
# Akseli Gallen-Kallela
# Johan Ludvig Runeberg
# Kyösti Kallio
# Paavo Ruotsalainen
# Lars Levi Laestadius
# Lasse Virén
# Helvi Sipilä
# Yrjö Kallinen
# Artturi Ilmari Virtanen
# Nils-Aslak Valkeapää
# Armi Kuusela
# Pehr Evind Svinhufvud
# Aki Kaurismäki
# Kalle Päätalo
# Paavo Lipponen
# Aurora Karamzin
# Sakari Topelius
# Alli Vaittinen-Kuikka
# Simo Häyhä
# Jaakko Ilkka
# Arto Javanainen
# Leena Palotie
# Karita Mattila
# Veikko Hakulinen
# Helle Kannila
# Olavi Virta
# Hannu Salama
# Irwin Goodman
# Laila Kinnunen
# Arvi Lind
# Kirsti Paakkanen
# Larin Paraske
# Mathilda Wrede
# Erno Paasilinna
# Antti Tuisku
# Annikki Tähti
# Elisabeth Rehn
# Esa Saarinen
# Maiju Gebhard
# Kalevi Sorsa
# Aksel Airo
# Lauri Ylönen 
# Raimo Helminen
# Armi Ratia 
# Veikko Sinisalo 

## Pozri aj
*  Najväčší Slovák 
*  Il più grande italiano di tutti i tempi
*  Největší Čech
*  Unsere Besten
*  Le Plus Grand Français de tous les temps
*  100 Greatest Britons
*  El Español de la Historia
*  The Greatest American
*  Imia Rossii
*  Great South Africans

## Zdroj

Kategória:Fínske osobnosti
Lono

**Lono** môže byť:
*pri sedení človeka časť tela od pása ku kolenám
*prenesene:  vnútro, priestor
*v havajskej mytológii boh plodnosti a hudby, pozri Lono (boh)
* film, pozri Lono (film)
*staršie: 
**ženské ohanbie
**pošvový vchod a prípadne aj dutiny maternice
**všetky vnútorné a vonkajšie pohlavné orgány ženy, pozri pohlavné orgány
Temperance Brennan

**Temperance Brennan** je knižná postava súdnej antropologičky Kathy Reichs. Podľa knihy sa natáča seriál Kosti.
Temperance "kosť" Brennan je vysoko racionálna slobodná tridsiatnička, označovaná za sociopata kvôli svojej neschopnosti hodnotiť a riešiť veci inak ako rozumom. Je priamočiara a často tak raní city ostatných. Je uzavretá, odmieta sa citovo viazať na ľudí, čo zapríčinila jej neľahká minulosť. Vystupuje sebavedomo, sama seba označuje ako najlepšiu v jej obore. Angela, jej najlepšia kamarátka, sa ju spolu s Boothom, jej pracovným partnerom, snažia naučiť správať sa k ľuďom vľúdnejšie a občas si všímať aj vlastné city a nebáť sa ich dať najavo. 
Keď bola malá opustili ju obaja rodičia, o ktorých si myslela že sú mŕtvi, a neskôr aj jej brat. Stala sa súdnou antropologičkou, aby mohla zistiť čo zapríčinilo ich smrť. V ústave sa  objaví kostra jej matky, čo Temperance značne rozhodí. Neskôr ju kontaktuje otec, no zakáže jej hľadať ho. Cez všetky problémy však nakoniec Kosť príjme otca aj brata späť. 
Časom začína byť na pochybách o jej vlastnom postoji k životu. Jeden z prípadov jej pripomenie samú seba, kedy si uvedomí, že by si mala dovoliť byť šťastná a prizná sa Boothovi, že urobila chybu keď ho odmietla. Svoje v nej zanechá aj smrť jedného z jej asistentov.

Kategória:Fiktívne postavy
Kategória:Fiktívni vedci
Vlas

**Vlas** môže byť:
*chlp na tele cicavca (vrátane človeka), pozri chlp (cicavce)
*(ako hromadné označenie:) srsť 
*prirodzené vlákno na hlave človeka, pozri vlas (hlava)
*v textilníctve: srstnatý povrch tkaniny, pozri vlas (textilnítvo)
*v astronómii:
**chvost kométy
**koma kométy, pozri koma (astronómia)

## Zdroje
Aksel Fredrik Airo

Generál **Aksel Fredrik Airo**, do roku 1906 **A. F. Johansson** (*14. február 1898 Turku – † 9. máj 1985 Heinola, Fínsko) bol fínsky generálporučík a hlavný strategický plánovač fínskych vojenských operácií počas zimnej a pokračovacej vojny. Fakticky bol druhý najvyšší veliteľ fínskej armády pod maršalom Mannerheimem. V decembri 2004 ho hlasy poslucháčov YLE vyniesli do stovky najväčších Fínov, delil sa o 96. a 97. miesto s Laurim Ylönenom.

## Iné projekty

Kategória:Fínski generáli
Kategória:Fínske osobnosti druhej svetovej vojny
Kategória:Osobnosti z Turku
Kategória:Nositelia Radu bielej ruže
Ohanbie

**Ohanbie** alebo **pudendum** je súhrnné označenie pre vonkajšie pohlavné orgány človeka, najčastejšie ženy, resp. príslušnú časť tela. Podrobnosti pozri pod vonkajšie pohlavné orgány a ženské ohanbie.

Kategória:Rozmnožovacia sústava
Pokožka (anatómia)

**Pokožka** alebo **epiderma** (najmä na tvári človeka aj **pleť**; ) je horná vrstva kože. Je to epitel.

U bezstavovcov a nemertínov koža pozostáva len z pokožky. U bezstavovcov okrem štetinatoústiek je pokožka jednovrstvová, inak (teda aj u človeka) je viacvrstvová.

## Pokožka človeka
Pokožka je ektodermového pôvodu a vytvára smerom k povrchu zrohovatenú vrstvu. Spodná vrstva naliehajúca na bazálnu membránu je tvorená kmeňovými bunkami, ktoré zabezpečujú doplňovanie zrohovatenej vrstvy po jej opotrebovaní a regeneráciu pri poranení. Za život človek stratí asi 18 kg odumretej kože. Každá nová bunka sa postupne naplňuje hustou ochrannou látkou zvanou keratín. 

### Stavba
Epidermu tvorí vrstevnatý dlaždicový epitel. Má dve hlavné vrstvy: zárodkovú vrstvu () a rohovitú/rohovú/zrohovatenú vrstvu ().

#### Rohovitá vrstva
Najvrchnejšia vrstva kože sa skladá z niekoľkých vrstiev zrohovatených plochých bezjadrových buniek, ktoré sa sústavne opotrebúvajú a odlupujú.

#### Zárodková vrstva
Táto sa histologicky ďalej skladá z viacerých vrstiev. Najspodnejšia základná/regeneračná vrstva () je tvorená cylindrickými bunkami, nasadá priamo na zamšu a sleduje jej nerovnosti. Na bazálnu vrstvu nasadá tŕnitá/spinocelulárna vrstva (). Tú tvorí niekoľko vrstiev polyedrických buniek a vyrovnáva nerovnosti na väčšine tela, ktoré sú spôsobené papilami zamše. Ďalšiu vrstvu, zrnitú/granulačnú vrstvu (), tvoria sploštené bunky s degenerovanými jadrami. Lesklú/svetlo lámajúcu vrstvu () tvoria celkom ploché bunky, ktoré na seba tesne nasadajú a silno lámu svetlo.

Pokožka nie je všade rovnako hrubá. Na stupajách nôh a na dlaniach je vrstva hrubá (preto u tmavo pigmentovaných ľudí je táto časť svetlejšia), na iných častiach tela je relatívne tenká. Pokožka neobsahuje krvné kapiláry.

### Farba kože
Farbu kože podmieňuje pigment (melanín, hemoglobín a jeho rozpadové produkty) a hrúbka pokožky. Melanín vytvárajú špecializované bunky bazálnej vrstvy pokožky - melanocyty, ktoré svojimi výbežkami zasahujú aj do povrchových vrstiev pokožky. V melanocytoch a ich výbežkoch sú melanínové granulky, ktorých veľkosť a počet určuje stupeň pigmentácie kože. U tmavo pigmentovaných skupín je granúl viac a sú väčšie, ale ich biochemické zloženie je rovnaké ako u svetlo pigmentovanych skupín. Melanín má veľkú farbiacu schopnosť. Udáva sa, že v koži černocha je len cca. 1g pigmentu. Pigment chráni hlboké vrstvy tela pred účinkom svetelného a iného žiarenia. Svetlo podporuje vznik pigmentu premenou aminokyseliny tyrozín účinkom enzýmu tyrozinázy, ktorý sa aktivizuje ultrafialovým žiarením.

## Referencie

## Iné projekty

Kategória:Koža
Pokožka

**Pokožka** alebo **epiderma** (lat. epidermis) môže byť:
*v botanike: povrchová vrstva plodníc pečiarkotvarých húb, pozri pokožka (pečiarkotvaré)
*v zoológii a anatómii: časť kože, pozri pokožka (anatómia)

**Pokožka** môže byť:
*v botanike: epiderma + rizoderma + často aj hypoderma (podkožka), pozri pokožka (rastliny)

**Epiderma** môže byť: 
*v botanike: nadzemná povrchová vrstva rastlín tvorená jednou vrstvou buniek, pozri epiderma (rastliny)
Zamša

**Zamša** alebo **korium** alebo **derma** (lat. *corium, dermis*; zriedkavo *cutis*) je vrstva kože u stavovcov a nemertínov, ktorá je pod pokožkou. Je to väzivové tkanivo.

## Zamša  človeka
Zamša je mezodermového pôvodu a je bohato prekrvená. Veľkým obsahom kolagénnych a elastických väzivových vlákien (vláknitá vrstva/časť - *stratum/pars reticularis*) zabezpečuje pevnosť a mechanickú odolnosť kože. Zamša nemá oproti pokožke hladký povrch, ale vybieha do rôzne vysokých a rôzne hustých papíl (papilárna vrstva/časť - *stratum/pars papilaris*). Najviac ich je v miestach zvýšenej citlivosti. Na dlaňovej a stupajovej ploche rúk, nôh a na bruškách prstov sa papily usporadúvajú do tzv. papilárnych valov, ktoré vytvárajú rôzne dermatografické obrazce. V každom vale sú papily zamše usporiadané v dvoch radoch: na dvojrad zamšových papíl nasadá povrchový epidermálny val, ktorý sa po latinsky volá *crista superficinalis*. Epidermálne papilárne valy tvoria na volárnej ploche ruky, na stupajách a bruškách prstov rôzne kresby, tzv. papilárne útvary (dermatografické), ktoré majú značnú individuálnu variabilitu a značný podiel dedičnosti pri utváraní papilárneho terénu a jeho variabilty. Týmito dermatografickými znakmi sa zaoberá daktyloskopia.

Zamša obsahuje aj tisícky drobných krvných ciev. Keď je človeku teplo, cievy sa rozširujú a prúdi nimi viac krvi. Táto krv pod povrchom kože uvoľní teplo a tým telo ochladí. Preto, ak je človeku teplo, sčervená. Ak je človeku zima, cievy v zamši sa zúžia a telo zbledne. 

### Receptory
* Receptory bolesti: Zamša obsahuje rôzne nervové zakončenia spojené s mozgom. Nervové zakončenia alebo receptory, sa vetvia v zamši a reagujú na bolesť.
* Receptory tlaku: Vo vrchnej časti zamše sa nachádzajú Merkelove a Meissnerove telieska. Sú to hmatové receptory zachytávajúce ľahký tlak. Paciniho telieska reagujú na veľký tlak. Nachádzajú sa v spodnej časti zamše a sú v porovnaní s ostatnými telieskami veľmi veľké, merajú niečo vyše jedného milimetra.
* Receptory tepla: O niečo hlbšie v zamši sú Ruffiniho telieska – receptory tepla a Krauseho telieska – receptory chladu.

Kategória:Koža
Cutis

**Cutis** môže byť latinský výraz majúci význam:
*v zoológii a anatómii:
**koža stavovcov
**zamša
*v botanike: druh pletiva, pozri cutis (pletivo)
Mazová žľaza

**Mazové žľazy** alebo **tukové žľazy** (lat. glandulae sebaceae) sú drobné kožné žľazy ústiace spravidla do vlasových pošiev.

Produkujú hustú a mastnú hmotu, ktorá sa nazýva kožný tuk, a ktorá potom nepretržite preniká na povrch, kde mastí vlasy, chlpy a kožu. Bez tejto ochrany by koža vyschla a odlúpala sa bez možnosti obnovy. 

Kategória:Koža
Pot

**Pot** môže byť:
* produkt potnej žľazy, pozri pot (tekutina)
* v pokeri a niektorých iných hrách: súhrn vkladov (vsádzok)
* anglický hovorový výraz pre drogu obsahujúcu THC
* stará objemová miera (1,862 l / Švajčiarsko: 1,5 l / Dánsko a Nórsko 0,966 l), pozri pot (miera)
* osoba: bývalý vodca Červených Kmérov, pozri Pol Pot
* skratka: 
** Prince of Tennis (manga)
** "Post Office Tower", dnes BT Tower

**POT** môže byť:
* označenie šablón Powerpointu, pozri Powerpoint
* "Plain Old Telephoneservice", opak VoIP
* Portable Object Template
Päť týždňov v balóne

***Päť týždňov v balóne*** () je román od Julesa Verneho, ktorý napísal v roku 1863.

## Dej

V prvom príbehu Julesa Verna chce sangvinický doktor s jeho skeptickým škótskym priateľom Kennedym a verným sluhom Joeom prejsť svojim originálnym balónom väčšiu časť Afriky a tým potvrdiť, prebádať a zhrnúť prieskumy Afriky od predchádzajúcich cestovateľov (David Livingstone). Z Anglicka ich odvezie loď cez Mys dobrej nádeje na Zanzibar. Koniec trasy v Afrike bude niekde v juhozápadnej Sahare. Skvelý príbeh s hocijakými skúškami a s "balónovými" dobrodružstvami.

## Iné projekty

## Externé odkazy
* Elektronická verzia knihy z roku 1966; vydavateľ knižnej verzie Hayes Barton Press (books.google.com) 

Kategória:Knihy z 1863
Kategória:Knihy Julesa Verna
Kategória:Sfilmované romány
Kategória:Romány 19. storočia
Kategória:Francúzske romány
Azán (islam)

**Azán** alebo **adán** () je islamské zvolávanie k pravidelnej spoločnej modlitbe. Recituje ho muezín z minaretu alebo spred vchodu do mešity.

## Text azánu

## Multimédiá
* Azán z mešity al-Azhar v Káhire  (MP3)

Kategória:Islam
Cesta do stredu Zeme

***Cesta do stredu Zeme*** () je vedecko-fantastický román Julesa Verna z roku 1864.

## Obsah

Príbeh rozpráva v prvej osobe mladý synovec známeho profesora mineralógie prof. Lidenbrocka. Začína nájdením záhadného papierika zo starej knihy, ktorý je popísaný poprehadzovanými runami. Synovec list dešifruje a nájde trasu do stredu Zeme, chce ho zničiť, no nakoniec ho strýko presvedčí. Z Hamburgu idú do Kodane, potom loďou cez Severné more na Island a zo sopky v Snaeffelse po cestách veľkého S.S s islandským sprievodcom Hansom. Príbeh je možno trochu "nepestrý" ale romantický a "prekrásny". Zároveň sú v ňom logické úvahy o "chladnej" Zemi, ktoré hypotetizujú krásne fakty o našej planéte.

## Iné projekty

Kategória:Knihy Julesa Verna
Kategória:Knihy z 1864
Kategória:Sfilmované romány
Kategória:Romány 19. storočia
Kategória:Francúzske romány
Gary Sinise

**Gary Alan Sinise** (* 17. marec 1955, Blue Island, Illinois) je americký herec a filmový režisér. Narodil sa na Blue Island v americkom štáte Illinois. V súčasnosti je ženatý s americkou herečkou Moirou Harrisovou, s ktorou má tri deti - Sofiu, McCanna a Elu.

## Filmografia
* 1992 – *[[Of Mice and Men]]* ako *George Milton* 
* 1994 – *[[Forrest Gump (film)|Forrest Gump]]* ako *poručík Dan*
* 1995 – *[[Apollo 13 (film)|Apollo 13]]* ako *[[Thomas Kenneth Mattingly|Ken Mattingly]]* 
* 1998 - *[[Hadie oči]]* ako veliteľ Kevin Dunne
* 1999 – *[[Zelená míľa]]* ako *Burt Hammersmith*
* 2004súčasnosť – *[[C.S.I.: Kriminálka New York]]* (TV seriál) ako *Mac Taylor*

## Externé odkazy
* 

Kategória:Filmoví herci USA
Kategória:Filmoví režiséri USA
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Osobnosti z Illinoisu
Kategória:Držitelia Screen Actors Guild Award
Kategória:Rozprávači audiokníh
Corium

**Corium** (lat.) alebo **korium** (slov. ) môže byť:
*pri stavovcoch: zamša

**Korium** môže byť:
* v jadrovej energetike: vrchná tvrdšia vrstva ako dôsledok tavenia aktívnej zóny, pozri korium (jadrová energetika)
* slovenská black metalová skupina, pozri Korium (hudobná skupina)

**Corium** (lat.) môže byť:
*pri bzdochách: sklerotizovanejšia bazálna časť kroviek, pozri corium (bzdochy)
Potná žľaza

**Potné žľazy** (lat. glandulae sudoriferae) sú kožné žľazy produkujúca pot. 

## Potné žľazy človeka
Hlboko v zamši sú potné žľazy, ktoré majú dôležitú úlohu – udržovať stálu telesnú teplotu. Ak je človeku teplo začne sa potiť, a tým sa telo ochladzuje. Žľazy každý deň vyprodukujú 250 - 500 ml potu. Za veľkého tepla to však môžu byť aj 2 litre. Potné žľazy sú na tele uložené nerovnomerne. 

Potnú žľazu tvorí stočený kanálik, v ktorom dochádza k sekrécii potu, a úzky vývod na povrch kože. Aktivita potných žliaz je riadená a kontrolovaná autonómnym nervovým systémom. 

Potné žľazy delíme na:
** **malé potné žľazy** (glandulae sudoriferae minores) - vlastné potné žľazy.
** **veľké potné žľazy** (glandulae sudoriferae majores) - vylučujú látky so špecifickým zápachom.
** **exokrinné žľazy** - produkujú pot už od detstva a sú rozložené po celom tele, sú koncentrovené najmä v okolí čela, dlaniach a stupajách. Vylučujú číru slanú tekutinu v ktorej sú obsiahnuté nepotrebné látky.

K najväčšej produkcii potu dochádza, keď treba ochladiť organizmus. V týchto prípadoch je potenie najintenzívnejšie na čele, pod nosom, na krku a na hrudníku. Potenie môže byť vyvolané psychicky (úzkosť, strach) kedy sa prejavuje predovšetkým na dlaniach, chodidlách a v podpaží.

Pri silnom potení sa objavujú v podpaží, okolo pásu a v hornej časti trupu potničky (miliária). Sú to malé vyrážky, ktoré svrbia.

Najmenej potných žliaz majú Eskimáci a najviac černosi.

Kategória:Koža
Chicago White Sox

right|thumb|Štadión Guaranteed Rate Field
[right|thumb|Japonský bejzbalista [Tadahito Iguchi v drese White Sox]]

**Chicago White Sox** je jeden z dvoch bejzbalových klubov Major League Baseball sídliacich v Chicagu. White Sox hrá v centralnej divízii American league na štadióne Guaranteed Rate Field. Klub bol založený v roku 1900.

## Hráči White Sox v Sieni slávy
*Luis Aparicio, SS, 1956-62, 1968-70
*Luke Appling, SS, 1930-43, 1945-50
*Chief Bender, P, 1925
*Steve Carlton, P, 1986
*Eddie Collins, 2B, 1915-26
*Charles Comiskey, majiteľ klubu, 1900-1931
*George Davis, SS 1902, 1904-09
*Larry Doby, OF 1956-57, 1959; manažér, 1978
*Johnny Evers, 2B, 1922
*Red Faber, P, 1914-33
*Carlton Fisk, C,  1981-93
*Nellie Fox, 2B, 1950-63
*Clark Griffith, manažér klubu, 1901-02
*Harry Hooper, OF, 1921-25
*George Kell, 3B, 1954-56
*Al Lopez, manažér klubu, 1957-1965
*Ted Lyons, P, 1923-42, 1946
*Edd Roush, OF 1913
*Red Ruffing, P 1947
*Ray Schalk, C, 1912-28
*Tom Seaver, P, 1984-86
*Al Simmons, OF, 1933-35
*Bill Veeck, majiteľ klubu, 1959-1961, 1975-1981
*Ed Walsh, P, 1904-16
*Hoyt Wilhelm, P, 1963-68
*Early Wynn, P, 1958-62

## Iné projekty

Kategória:Kluby MLB
Kategória:Bejzbalové kluby USA
Kategória:Šport v Chicagu
Adolf Erik Ehrnrooth

**Adolf Erik Ehrnrooth** (* 9. február 1905, Helsinki, Ruské impérium – † 26. február 2004, Turku, Fínsko) bol fínsky generál, rytier Mannerheimovho kríža a vrcholný predstaviteľ a hovorca veteránov zimnej a pokračovacej vojny. V roku 2004 skončil v ankete Veľkí Fíni na 4. mieste za maršalom Mannerheimem a prezidentmi Rytim a Kekkonenom.

## Iné projekty

Kategória:Fínske vojenské osobnosti
Kategória:Fínske osobnosti druhej svetovej vojny
Kategória:Osobnosti z Helsínk
Canon EOS-1D Mark III

**EOS 1D Mark III** je profesionálna 10,1 megapixelová digitálna zrkadlovka vyrábaná spoločnosťou Canon. EOS 1D Mark III je nástupca modelu Canon EOS-1D Mark II N.

## Pozri aj
* Canon EOS
* Objímka Canon EF

## Externé odkazy (v angličtine)
* Canon EOS-1D Mark III announcement , tlačové vyhlásenie od firmy Canon
* Video fotoaparátu Canon EOS-1D Mark III fotiaceho rýchlosťou 10 snímiek/s 

1D Mark III